આ તો ઠીક, કોર્પોરેશનનો હેરિટેજ સેલ જ દયનીય હાલતમાં છે. ૧૯૯૬માં કોર્પોરેશનના સત્તાધીશોને હેરિટેજ મિલકતોની જાળવણી માટે નાનકડો સેલ ઊભો કર્યો છે. જૂના ઐતિહાસિક સરદાર પટેલ ભવનના પહેલા માળે હેરિટેજ સેલની ઓફિસ કાર્યરત છે, પરંતુ હેરિટેજ સેલમાં કોન્ટ્રેક્ટ આધારિત અિધકારીઓ કાર્યરત છે. હેરિટેજ સેલના જનરલ મેનેજર જ નથી. પુરાતત્ત્વ વિભાગના એક સેવાનિવૃત્ત અધિકારીને તંત્રએ ડેપ્યુટી જનરલ મેનેજરપદે કોન્ટ્રેક્ટથી બેસાડી દીધા છે. હેરિટેજ સેલમાં કન્ઝર્વેશન આર્કિટેક્ટની એક જગ્યાએ આસિસ્ટન્ટ આર્કિટેક્ટની મંજૂર કરાયેલી જગ્યા ખાલી પડી છે. સિનિયર ક્લાર્કની એકમાત્ર જગ્યા પણ ભરાઈ નથી. કોર્પોરેશને કોન્ટ્રાક્ટથી અનેક વિભાગોમાં ચાર પાંચ આંકડામાં પગારથી તંત્રના જ સેવા નિવૃત્ત અધિકારીઓને ફરીથી કામ પર રાખ્યા છે, પરંતુ હેરિટેજ સેલ તરફ હજુ સુધી ધ્યાન અપાયું નથી.